Účastník ZPC	
Meno, priezvisko, titul:	prof. PhDr. Ľudovít Hajduk, PhD.	
Úsek:	Štátny pedagogický ústav	
Zahraničná pracovná cesta	
Miesto konania – štát, mesto:	Helsinky, Fínsko	
Organizátor:	Rada Európy	
Termín:	15. – 17. apríl 2019	
Účel:	Aktívna účasť na: Council of Europe Conference of the Finnish Charmanship of the Committee of Ministers on Competences for Democratic Culture	
Rokovací jazyk:	anglický	
Rámcový program	
Miesto konania ZPC (štát, mesto): Helsinky, Fínsko
Nástup na ZPC (miesto, dátum, čas): Bratislava, 15.4.2019 o 8,00 hod.
Prekročenie štátnej hranice: 15.4.2019 o 8,30 hod.
Ukončenie ZPC (miesto, dátum, čas): Bratislava 17.4.2019 o 19,30 hod.
Prekročenie štátnej hranice: 17.4.2019 o 19,00 hod.
Spôsob dopravy: lietadlo, služobné motorové vozidlo

15.4.2019 – odchod do miesta konania konferencie, Bratislava – Helsinky, Fínsko, príchod a ubytovanie  

16. – 17.4.2019 – aktívna účasť na Council of Europe Conference of the Finnish Charmanship of the Committee of Ministers on Competences for Democratic Culture

17.4.2019 - príchod do Bratislavy 

	
Stručný priebeh	

V hlavnom a súčasne najväčšom meste Fínska v Helsinkách sa konala konferencia - Podpora demokratickej kultúry a ľudských práv - školy, organizovaná v rámci fínskeho predsedníctva Rady ministrov Rady Európy,. Jej cieľom bolo podporiť šírenie referenčného rámca kompetencií pre demokratickú kultúru (RFCDC), ktoré sa má uplatňovať v členských štátoch systémovo, s osobitným zameraním na rozvoj učebných osnov,  profesiu učiteľa, vrátane počiatočného a ďalšieho vzdelávania a systém jeho ohodnotenia.
Spoluorganizátorom Rady Európy pri organizovaní konferencie bolo Ministerstvo školstva a kultúry Fínska a Fínska národná agentúra pre vzdelávanie.
Konferencia EPAN Podpora demokratickej kultúry a ľudských práv - školy v akcii poskytla účastníkom  plenárnych zasadnutí, prezentácií kľúčových tém a pracovných skupín príležitosť na diskusiu a výmenu poznatkov a príkladov osvedčených postupov, zameraných  na hodnotenie efektívnych postupov  vo Fínsku ale aj v ďalších členských štátoch. Vytypovala a identifikovala oblasti a výzvy, ktoré si budú vyžadovať ďalšiu pozornosť.
Hlavným cieľom fínskeho predsedníctva je naďalej posilňovať rozhodujúcu prácu Rady Európy pri presadzovaní ľudských práv, demokracie a právneho štátu. Tento kľúčový mandát Rady Európy je podľa organizátorov konferencie obzvlášť dôležitý aj v tejto dobe, pretože ľudské práva sa spochybňujú na európskej aj celosvetovej úrovni. Európsky systém ľudských práv a právny štát preto potrebuje nové výzvy v Európe aj mimo nej, aby aj v budúcnosti bola zaručená ochrana ľudských práv.
Prvý deň konferencie bol venovaný téme Demokracia ako kultúra a prax – fínsky prístup, zameranej na poznatky a príklady dobrej praxe vo Fínsku s podtextom „smerom k lepšej demokracii“. Jeden z osvedčených prostriedkov tohto smerovania vo Fínsku je celoškolský prístup a zavádzanie demokratických kompetencií do praxe celoplošne. O téme a fínskom modeli jej aplikácie budú popoludní diskutovať zástupcovia národných štátov EPAN v troch paralelných workshopoch: Referenčný rámec kompetencií pre demokratickú kultúru (RFCDC) v základnom vzdelávacom programe vo Fínsku,  RFCDC vo vzdelávaní učiteľov a v praxi v triede, Ako hodnotenie podporuje demokratické kompetencie.
Druhý deň konferencie dominovala v kongresovom centre Paasitorni v Helsinkách téma siete demokratických škôl v Európe, konkrétne poznatky o ich existencii a fungovaní v jednotlivých členských krajinách Rady Európy.	

Odporúčania a závery	
1.	Pravidelná účasť na rokovaniach a diskusiách EPAN.
2.	Prenos získaných skúsenosti na Slovensko a do činnosti ŠPÚ.
3.	Rozvoj medzinárodnej spolupráce a zapojenosti Slovenska do spoločných aktivít v rámci EPAN. 	
Očakávaný prínos	
Získané informácie a kontakty budú využité pri skvalitňovaní systému vzdelávania, v rozvoji medzinárodnej spolupráce, ako aj komparatívneho prístupu v pedagogickom výskume.	
Prehľad prinesenej dokumentácie a miesto jej uloženia	

Spôsob zverejnenia výsledkov ZPC, prenos získaných informácií	

Správa zo ZPC bola zaslaná  ministerke školstva, vedy, výskumu a športu Slovenskej republiky. 
MŠVVaŠ SR zverejní výsledky ZPC na internetových stránkach ministerstva.	
Súhlasím so zverejnením správy na internete.	
Správu vypracoval: prof. PhDr. Ľudovít Hajduk, PhD. – riaditeľ ŠPÚ	
Dátum: 25. 4. 2019	
Správu schválila: JUDr. Mgr. Martina Lubyová, PhD.,  ministerka školstva, vedy, výskumu a športu Slovenskej republiky